शशिशखेर जी ने आखिर में लिखा है, “फिर यह कहने में संकोच क्यों कि हम पेशेवर तौर पर सच बोलने और लिखने वाले हैं।” किसे है? सवाल तो यह है कि सच बोलने-लिखने वालों को मीडिया में पूछ कौन रहा है। और अगर उसपर कोई परेशानी आती है तो उसके पास रास्ते क्या हैं। क्या ऊंची कुर्सी पर पहुंचने वाले सत्य बोल लिख कर पहुंचे हैं? ऐसे में कोई क्यों सत्य बोले लिखे? इसपर भी उन्होंने प्रकाश नहीं डाला है। सब जानते हैं कि संपादक बनने के लिए कैसी योग्यता की आवश्यकता रह गई है और ऐसे में आदर्शों की बात करने का कोई मतलब नहीं है। मीडिया के लिए भारी-भरकम कानून और आचार संहिता से भी सत्य बोलने लिखने वाले नहीं डरते हैं। फिर भी … शशिशेखर जी पूछते हैं, “… तो मीडिया पर चाबुक चलाने से क्या हो जाएगा? ” और यह भी कि, “…. कुछ लोगों की करतूत से हमेशा के लिए शर्मिंदा होने की जरूरत नहीं है।”